80. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.421.1/3/331245 της 27 Ιαν./2 Φεβρ. 1989 (ΦΕΚ Β΄ 88) Κατάταξη στο Στρατό Ξηράς και στην Πολεμική Αεροπορία Προτάκτων Οπλιτών. Έχοντας υπόψη: α.Τις διατάξεις της παρ. 1 του άρθρ. 21 του νόμ. 1763/88 «Στρατολογία των Ελλήνων». β.Την με αριθ.Φ.670/95/Γ 2233/Σ.3868/20.12.88 Κοινή απόφαση του Πρωθυπουργού και του Υπουργού Εθνικής Άμυνας, «Ανάθεση αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας Ορέστη Παραστρατή» (ΦΕΚ 905, τ.Β΄). γ.Σχετική πρόταση του Αρχηγού ΓΕΕΘΑ, αποφασίζουμε: Άρθρ.1.-«1.Η κατάταξη προτάκτων οπλιτών στις Ένοπλες Δυνάμεις επιτρέπεται όπως παρακάτω: α.Στο Στρατό Ξηράς: (1)Πριν από την κατανομή των στρατευσίμων στους κλάδους των Ενόπλων Δυνάμεων: Όλων όσων επιθυμούν. (2)Μετά την κατανομή: Μόνο από τους κατανεμηθέντες ή μεταφερθέντες στο Στρατό Ξηράς από άλλο κλάδο. β.Στην Πολεμική Αεροπορία: Μόνο από τους κατανεμηθέντες ή μεταφερθέντες σε αυτή από άλλο κλάδο. «2.Για την κατάταξή τους ως προτάκτων οπλιτών οι ενδιαφερόμενοι υποβάλλουν σχετική αίτηση στο αρμόδιο στρατολογικό γραφείο. Όσοι είναι ανήλικοι υποβάλλουν με την αίτηση έγγραφη συγκατάθεση του ασκούντος τη γονική μέριμνα και φωτοαντίγραφο της ταυτότητάς τους ή εφόσον στερούνται ταυτότητας, πιστοποιητικό του Δήμου ή Κοινότητας περί της εγγραφής τους στα μητρώα αρρένων και της ημερομηνίας γέννησής τους. Τα παραπάνω δικαιολογητικά υποβάλλονται: α.Από τους επιθυμούντες την κατάταξη τους στο Στρατό Ξηράς: Μετά τη συμπλήρωση του 17ου έτους της ηλικίας τους. β.Από τους επιθυμούντες την κατάταξή τους στην Πολεμική Αεροπορία: Μετά την κατανομή ή τη μεταφορά τους σε αυτή από άλλο κλάδο». Οι παρ. 1 και 2 αντικαταστάθηκαν από το άρθρ. 1 της Φ.424.1/5/234897/17-21 Μαΐου 1993 (ΦΕΚ Β΄ 365) απ. Υπ. Εθν. Άμυνας. 3.Όσοι καταθέτουν δικαιολογητικά για την κατάταξή τους ως προτάκτων οπλιτών, μπορούν να τα ανακαλούν οποτεδήποτε ή να μην κατατάσσονται στις Ένοπλες Δυνάμεις χωρίς να υπέχουν συνέπειες. 4.Η πρόσκληση για κατάταξη των προτάκτων οπλιτών στους Κλάδους του Στρατού Ξηράς και της Πολεμικής Αεροπορίας ενεργείται με τις εκδιδόμενες από τα Γενικά Επιτελεία των Κλάδων αυτών εγκυκλίους διαταγές πρόσκλησης των στρατευσίμων και ανάλογα με τις εκάστοτε ανάγκες τους. Η πρόσκληση για κατάταξη μπορεί να είναι περιορισμένου ή απεριορίστου αριθμού. 5.Όσοι υποβάλλουν δικαιολογητικά για την κατάταξή τους στο Στρατό Ξηράς ή στην Πολεμική Αεροπορία ως προτάκτων οπλιτών, καλούνται να καταταγούν με την πρώτη υπόχρεη για κατάταξη ΕΣΣΟ μετά παρέλευση διμήνου από την ημερομηνία κατάθεσης της σχετικής αίτησης. Σε περίπτωση περιορισμένης πρόσκλησης προτάκτων και εφόσον ο αριθμός των επιθυμούντων την κατάταξη τους ως προτάκτων οπλιτών υπερβαίνει τον αναγκαιούντα αριθμό που καλείται για κατάταξη, προτιμώνται κατά σειρά οι έχοντες μεγαλύτερη ηλικία. Εφόσον πριν από την κατάταξή τους εκδοθεί Εγκύκλιος Διαταγή αρχικής πρόσκλησης της κλάσης τους, η πρόσκλησή τους ως προτάκτων οπλιτών δεν ισχύει. 6.Εφόσον κατά την ημέρα κατάταξης των προτάκτων Οπλιτών διαπιστώνεται ότι αυτοί έχουν βλάβη ή πάθηση για την οποία προβλέπεται χορήγηση αναβολής υγείας, δεν εκδίδονται αποφάσεις από τα Ειδικά Στρατολογικά Συμβούλια ούτε γνωματεύσεις από τις Υγειονομικές Επιτροπές και δεν τους χορηγείται προσωρινό απολυτήριο, αλλά μόνο κατάσταση επιβίβασης για την επιστροφή στον τόπο διαμονής τους. Αν η κρίση της σωματικής τους ικανότητας γίνεται μετά την ημέρα κατάταξής τους, ακολουθείται η προβλεπόμενη για τους οπλίτες διαδικασία. 7.Οι πρότακτοι οπλίτες που απολύονται προσωρινά με αναβολή κατάταξης λόγω υγείας υποχρεούνται να επανακατάσσονται μετά τη λήξη της αναβολής τους εφόσον στο μεταξύ έχουν κληθεί για κατάταξη οι στρατεύσιμοι της κλάσης τους, διαφορετικά μόνο εφόσον το ζητήσουν οι ίδιοι με την διαδικασία της παρ. 2 του παρόντος άρθρου. Άρθρ.2.-1.Για την κατανομή των προτάκτων Οπλιτών σε Όπλα, Σώματα, υπηρεσίες και ειδικότητες, εφαρμόζονται αναλογικά όσα ισχύουν για τους στρατεύσιμους και τους οπλίτες. 2.Με την επιφύλαξη των καθοριζομένων στις παρ. 6 και 7 του άρθρ. 1 της απόφασης αυτής, για τις υποχρεώσεις των προτάκτων οπλιτών και την απόλυσή τους από τις τάξεις των Ενόπλων Δυνάμεων, εφαρμόζονται οι διατάξεις που ισχύουν για τους Οπλίτες. 3.Διοικητικές και ερμηνευτικές οδηγίες για την εφαρμογή της απόφασής αυτής εκδίδονται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Άμυνας. Άρθρ.3.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. (Αντί για τη σελ. 110,66053(β) Σελ. 110,66053(γ) Τεύχος 1191-Σελ. 69 Στρατολογία 36.Β.α.80 